text: Mand omkommet under arbejdsuykke i Fredericia
  27 marts 2014 kl. 10.25
  En polsk mand har mistet livet torsdag i en arbejdsulykke i Fredericia, da han var med til at bryde gamle bygninger ned. Det oplyser Sydøstjyllands Politi.
  Ulykken er sket klokken 10.07 på Venusvej, hvor et nedrivningsarbejde var i gang. Ifølge politiet er manden angiveligt omkommet efter et betonelement faldt ned over ham, men de nærmere omstændigheder er stadig uvisse.
  Den polske mand døde af sine kvæstelser på pladsen og nåede ikke at blive kørt på hospitalet.
  